Wikidata Cale (Portugallia)
Res apud Vicidata repertae:Cale (Portugallia): insigneCale (Portugallia): insigne
*Civitas*: Portugallia  
*Locus*: 41°8′0″N 8°37′0″W  
*Numerus incolarum*: 302 295  
*Zona horaria*: UTC, UTC+1  
Situs interretialis  
*Nomen officiale*: Vila Nova de Gaia
**Gestio**

*Procuratio superior*: Portus Cale, Douro Litoral  

**Geographia**

*Superficies*: 168.46±0.01000000000001 chiliometrum quadratum  
*Regiones urbanae*: Canidelo, Arcozelo, Avintes, Canelas, Vila Nova de Gaia, Oliveira do Douro, Vila Nova de Gaia, São Félix da Marinha, Grijó e Sermonde, Gulpilhares e Valadares, Mafamude e Vilar do Paraíso, Sandim, Olival, Lever e Crestuma, Santa Marinha e São Pedro da Afurada, Serzedo e Perosinho, Pedroso e Seixezelo, Madalena, Vila Nova de Gaia, Vilar de Andorinho  
*Territoria finitima*: Portus Cale, Santa Maria da Feira, Espinho, Gundemarus  

**Coniunctiones urbium**

*Urbes gemellae*: Urbs Fluminensis  

**Cale** (Lusice; *Vila Nova de Gaia* seu simpliciter *Gaia*) est urbs et municipium in Districtu Portu Cali in Regione Septemtrione (Lusice; *Região Norte*), in Portugallia. Urbis Portus Calis Meridie, in altera fluminis Durii ripa situm est. Ipsa urbs populositatem 278 255 incolarum anno 2001 habebat. Municipium aream 168,46 km² et totam populositatem 392 295 incolarum anno 2011 habet, quod id municipium cum maximo numero incolarum in Regione Septemtrione facit. Cale iuxta cum Portum Cale et aliis municipiis duodecim vulgo Territorium Urbis Portus Calis Magnum (Lusice; *Grande Área Metropolitana do Porto*) constituit.

Etiam est notissimum propter suas cellas vinarias (Lusice; *caves*) ubi in toto orbe terrarum notissimum vinum Portucalense conditur et inveteratur. Hae cellae praecipua periegetica attractio fiunt.

Flumen Durius.
Alius Calis conspectus.

Historia
--------

Cale iam per Imperium Romanum velut Cale erat. Evolvit probabilius e praeexsistenti Celtico castro aut Neolithica catoecia. Nomen "Cale" (seu "Gale", quia lingua Latina Classica non semper claram distinctionem inter litteras "g" et "c" habebat) probabiliter Celticae originis est, e radice "Gall-" cum qua Celtae ad se ipsos referebant, modo simili Gallaeciae, Galliae aut Galviae. Flumen ipsum Durius suppositive Celticum nomen habet, forsitan e Celtico "dwr", scilicet "aqua". Romano tempore, plerique incolae probabiliter fluminis Durii Meridie habitabant et Septemtrionali latere, fuit minor catoecia circum profundae aquae portum qui nunc est pars Riparia (Lusice; *Ribeira*) Portu Cali, scilicet "portu urbis Calis. Praecipuo fluminis Durii commercio, quod est facile navigatui usque ad Pensum Regulae, intima in terra, Portus Cale pars urbis magnopere augere Cale coepit et factus est praecipua urbis pars, ubi Episcopatus et mercatores suas sedes collocavere.

Per invasiones Mauras saeculo VIII aerae Christianae, limes de facto inter Islamicam et Christianam civitatem per considerabilem temporis perihodon flumen Durius fuit, circum annum 1000. Propter constantes incursiones et contraincursiones, urbs Cale deserta est et plerique incolae ad Portum Cale confugere.

Post Meridionale fluminis Duriis latus occupationem et pacationem post annum 1035, proter Musulmanorum incolarum exodum aut expulsionem, retro relictis fere desertis fertilibus agris, coloni e Septemtrione suas sedes pro melioribus feudalibus contractibus cumn nove designatis dominis collocavere. Hi migrantes denuo veterem urbem Cale (abinde nomen Lusicum *Vila Nova de Gaia,* scilicet "Villa Nova Cale") condidere, circum vetus castellum et parietinas veteris Calis.

Duplicis urbis Portus Calis et Calis nomen in illius temporis documentis crebro denotabatur velut "villa de Portucale" et Regni Legionensis comitatus in quo haec duplex urbs sita erat Comitatus Portucalensis nuncupabatur. Hic comitatus denique expansus est et, impetrata independentia,Regnum Portugalliae factus est.

Paroeciae
---------

Administrative, municipium in paroecias quindecim divisum est, quae sunt in tabula inferiori:

Concilii Calis paroeciae post novam anni 2013 ordinationem administrativam.

| Insigne | Paroecia Latine | Paroecia Lusice | Populositas | Area (km²) |
| --- | --- | --- | --- | --- |
|  | Abientes | *Avintes* | 16 497 | 8.82 |
|  | Arcucellus | *Arcozelo* | 19 352 | 8.46 |
|  | Canellae | *Canelas* | 18 459 | 6.90 |
| Insigne CanidelliInsigne Canidelli | Canidellus | *Canidelo* | 37 769 | 8.88 |
| Insigne MagdalenaeInsigne Magdalenae | Magdalena | *Madalena* | 10 040 | 4.69 |
| Insigne Olivariae DuriiInsigne Olivariae Durii | Olivaria Durii | *Oliveira do Douro* | 22 383 | 7.54 |
| Insigne Sancti Felicis MarinaeInsigne Sancti Felicis Marinae | Sanctus Felix Marinae | *São Félix da Marinha* | 12 706 | 7.93 |
|  | Unio Paroeciarum Cereseti et Petrosini | *União das Freguesias de Serzedo e Perosinho* | 14 250 | 11.97 |
|  | Unio Paroeciarum Ecclesiolae et Seesmundt | *União das Freguesias de Grijó e Sermonde* | 11 938 | 12.99 |
|  | Unio Paroeciarum Mafamudis et Villaris Paradisi | *União das Freguesias de Mafamude e Vilar do Paraíso* | 92 422 | 10.58 |
|  | Unio Paroeciarum Petrosi et Saxucelli | *União das Freguesias de Pedroso e Seixezelo* | 28 426 | 20.88 |
|  | Unio Paroeciarum Sanctae Marinae et Sancti Petri Furadae | *União das Freguesias de Santa Marinha e São Pedro da Afurada* | 53 714 | 6.91 |
|  | Unio Paroeciarum Sandini, Ulvaris, Liberii et Castri Umiae | *União das Freguesias de Sandim, Olival, Lever e Crestuma* | 17 165 | 34.16 |
|  | Unio Paroeciarum Vulpeliarum et Vallaterum | *União das Freguesias de Gulpilhares e Valadares* | 32 019 | 10.61 |
| Insigne Villaris AndoriniInsigne Villaris Andorini | Villare Andorinum | *Vilar de Andorinho* | 28 155 | 7.07 |

Unio Pareociarum Sanctae Marinae et Sancti Petri Furadae urbanum Calis centrum continet.

Insigne et vexillum
-------------------

Insigne consistit e cana crista cum duobus aureis-gilvis uvarum racemis in fundo cum castello super aqua et cum homine bucinante. Uvae urbis conexionem cum vini industria repraesentare intendunt, prasertim cum vino Portucalensi, quorum cellae sunt in inferiore urbis parte.

Vexillum colorata est in aliis quattuor partibus obscuro gilvo et in aliis quattuor nigro.

Otium
-----

Cale Lusitanicum municipium cum maximo numero orarum Vexillum Caeruleum habentium annis 2009 et 2010 est: Orae septemdecim cum septemdecim chiliometris litoris. Inter aliquas populares oras sunt: Miramar (Lusice; *Miramar*), Fundus (Lusice; *Granja*), Aguda (Lusice; *Aguda*), Vallateres (Lusice; *Valadares*), Francelli (Lusice; *Francelos*),
Magdalena (Lusice; *Magdalena*) et Canidellus (Lusice; *Canidelo*). Urbs magnum periegetarum numerum attrahit et vini cellae in quolibet itinere in aream Portus Calis visendae esse putantur.

Pinacotheca
-----------

* Diaetarum aedificia in paroecia MafamudeDiaetarum aedificia in paroecia Mafamude
* Metropolitana prope pantopolium El Corte InglésMetropolitana prope pantopolium El Corte Inglés
* Forum Soares dos ReisForum Soares dos Reis
* Cale noctuCale noctu
* CaleCale
* CaleCale
* Platea Turris Regini (Anglice; Tower Plaza Regino), CalePlatea Turris Regini (Anglice; *Tower Plaza Regino*), Cale
* CaleCale
* Media urbs CaleMedia urbs Cale
* CaleCale
* Turris radiotelevisifica CaleTurris radiotelevisifica Cale
* CaleCale
* CaleCale
* CaleCale
* CaleCale
* CaleCale

Coniunctio communium
--------------------

Cale coniuncta est cum:

* Vexillum CFA Concordia, CFA.

Notae
-----

1. ↑  Vicipaedia Lusica
2. ↑  Vicipaedia Anglica
3. ↑  jf-arcozelo.pt
4. ↑  infopedia.pt
5. ↑  canidelo.net
6. ↑  jf-felixmarinha.pt
7. ↑  serzedoperosinho.pt
8. ↑  cm-gaia.pt[*nexus deficit*]
9. ↑  Vicipaedia Lusica
10. ↑  Vicipaedia Lusica
11. ↑  Vicipaedia Lusica
12. ↑  infopedia.pt
13. ↑  santamarinhaeafurada
14. ↑  infopedia.pt
15. ↑  viladeolival.blogspot.com.es
16. ↑  Vicipaedia Lusica
17. ↑  infopedia.pt
18. ↑  cm-gaia.pt[*nexus deficit*]
19. ↑  vigopedia.com
20. ↑  infopedia.pt
21. ↑  Vicipaedia Anglica